2. ลักษณะการประกอบธุรกิจ

  2.1 ประวัติความเป็นมาและการเปลี่ยนแปลงพัฒนาที่สำคัญ

  บริษัท นวนคร จำกัด (มหาชน) (NNCL) ก่อตั้งบริษัทเมื่อวันที่ 26 มีนาคม 2514
  เพื่อดำเนินธุรกิจด้านพัฒนาอสังหาริมทรัพย์ในรูปแบบเขตส่งเสริมอุตสาหกรรมนวนครพร้อมระบบสาธารณูปโภคในพื้นที่โครงการเริ่มต้นประมาณ
  5,000 ไร่ บนถนนพหลโยธิน กิโลเมตรที่ 46 ตำบลคลองหนึ่ง อำเภอคลองหลวง
  จังหวัดปทุมธานี โดยมีทุนจดทะเบียนเริ่มแรก 10 ล้านบาท
  และมีสำนักงานจัดการทรัพย์สินส่วนพระองค์และกลุ่มครอบครัวจารุศรเป็นผู้ถือหุ้นใหญ่ของบริษัท
  ต่อมาในปี 2517
  บริษัทได้จัดหาพันธมิตรทางธุรกิจจากในประเทศและต่างประเทศที่มีความเชี่ยวชาญในธุรกิจเข้ามาร่วมลงทุนในโครงการของบริษัทเพื่อเพิ่มประสิทธิภาพในการบริหารจัดการ
  และเสริมสร้างศักยภาพในการแข่งขันให้ดียิ่งขึ้น บริษัทจึงได้เพิ่มทุนจดทะเบียนเป็น 100 ล้านบาท
  เพื่อจัดสรรให้แก่บรรษัทพัฒนาการแห่งเครือจักรภาพและการเคหะแห่งชาติ และในปี 2518
  บริษัทได้เพิ่มทุนอีกครั้งเป็น 222.37 ล้านบาท
  เพื่อนำเงินมาขยายการลงทุนพัฒนาระบบสาธารณูปโภคภายในโครงการและจัดซื้อที่ดินเพิ่มเติม
  ต่อมาในปี 2534 บริษัท เอ็นอีพี อสังหาริมทรัพย์และอุตสาหกรรม จำกัด (มหาชน)
  ได้เข้ามาถือหุ้นในบริษัทในสัดส่วนร้อยละ 53.35 ของทุนจดทะเบียนชำระแล้ว
  โดยซื้อหุ้นจากสำนักงานจัดการทรัพย์สินส่วนพระองค์ บรรษัทพัฒนาการแห่งเครือจักรภาพ
  และบริษัท เอลเดอร์ ไฟแนนซ์ เอเชีย ลิมิตเต็ด ทำให้กลายเป็นผู้ถือหุ้นรายใหญ่ของบริษัท
  (ปัจจุบันบริษัทใหญ่ถือหุ้นจำนวน 355,950,000 หุ้น คิดเป็นร้อยละ 24.55
  ของทุนจดทะเบียนชำระแล้วของบริษัท) และในปี 2545
  ได้จดทะเบียนแปลงสภาพเป็นบริษัทมหาชน เมื่อวันที่ 31 ตุลาคม 2545 และวันที่ 4 และ 6
  พฤษภาคม 2547 บริษัทได้เสนอขายหุ้นสามัญเพิ่มทุนให้แก่ประชาชนทั่วไปจำนวน 20,000,000
  หุ้น ทำให้บริษัทมีทุนจดทะเบียนชำระแล้วเป็น 927,110,000 บาท
  และได้เข้าจดทะเบียนเป็นบริษัทจดทะเบียนในตลาดหลักทรัพย์แห่งประเทศไทย เมื่อวันที่ 14
  พฤษภาคม 2547 ต่อมาในปี 2548
  บริษัทได้เสนอขายหุ้นสามัญเพิ่มทุนใหม่ให้แก่กรรมการและพนักงานเพื่อตอบแทนความตั้งใจที่ทุ่มเทการทำงานให้กับบริษัทจนประสบความสำเร็จด้วยดีและเพื่อรักษาพนักงานที่มีคุณภาพให้อยู่กับบริษัทต่อไป

  เมื่อวันที่ 25 เมษายน 2548 ที่ประชุมสามัญผู้ถือหุ้นประจำปี 2548 มีมติให้ออกและ
  จัดสรรใบสำคัญแสดงสิทธิที่จะซื้อหุ้นสามัญของบริษัท อายุ 5 ปี จำนวน 48,419,700 หน่วย
  ให้แก่ผู้ถือหุ้นเดิมตามสัดส่วนโดยไม่คิดมูลค่า ในอัตราส่วน 2 หุ้นเดิมต่อ 1 ใบสำคัญแสดงสิทธิ
  (เศษของหุ้นให้ปัดทิ้ง) โดยมีอัตราการใช้สิทธิ 1 หน่วยใบสำคัญแสดงสิทธิ ต่อ 1 หุ้นสามัญ
  (ยกเว้นจะมีการปรับสิทธิตามข้อกำหนดสิทธิที่กำหนด) ราคาการใช้สิทธิหุ้นละ 10.00 บาท
  และมีมติให้เพิ่มทุนจดทะเบียนอีก 48,419,700 หุ้น
  เพื่อรองรับการใช้สิทธิของใบสำคัญแสดงสิทธิดังกล่าว

  วันที่ 14 มิถุนายน 2549 บริษัท ได้มีมติในการเปลี่ยนแปลงราคาหุ้น จากหุ้นละ 10 บาท
  เป็นหุ้นละ 1 บาท และเมื่อวันที่ 25 เมษายน 2548
  ได้มีมติให้ออกและเสนอขายใบสำคัญแสดงสิทธิที่จะซื้อหุ้นสามัญของบริษัท (NNCL-W1)
  ให้แก่ผู้ถือหุ้นเดิมตามสัดส่วนโดยไม่คิดมูลค่า ซึ่งมีกำหนดระยะเวลาการใช้สิทธิในทุกวันที่ 30
  ของเดือน มีนาคม มิถุนายน กันยายน และธันวาคม ของแต่ละปีตลอดอายุของใบสำคัญแสดงสิทธิ

  วันกำหนดการใช้สิทธิครั้งที่ 1 ตรงกับวันที่ 29 ธันวาคม 2549
  โดยกำหนดให้ผู้ถือใบสำคัญแสดงสิทธิสามารถใช้สิทธิซื้อหุ้นสามัญของบริษัทในอัตราส่วนใบสำคัญแสดงสิทธิ
  1 หน่วย ต่อหุ้นสามัญ 1 หุ้น ในราคาหุ้นละ 1.00 บาท
  มีผู้ยื่นใบสำคัญแสดงสิทธิเพื่อใช้สิทธิซื้อหุ้นสามัญจำนวน 21,450,300 หุ้น
  จึงทำให้การจดทะเบียนเพิ่มทุนชำระแล้วเป็น 989,844,300 บาท

  วันกำหนดการใช้สิทธิครั้งที่ 2 ตรงกับวันที่ 30 มีนาคม 2550
  มีผู้ยื่นใบสำคัญแสดงสิทธิเพื่อใช้สิทธิซื้อหุ้นสามัญจำนวน 83,457,220 หุ้น
  จึงทำให้การจดทะเบียนเพิ่มทุนชำระแล้วเป็น 1,073,301,520 บาท

  วันกำหนดการใช้สิทธิครั้งที่ 3 ตรงกับวันที่ 29 มิถุนายน 2550
  มีผู้ยื่นใบสำคัญแสดงสิทธิเพื่อใช้สิทธิซื้อหุ้นสามัญจำนวน 53,520,300 หุ้น
  จึงทำให้การจดทะเบียนเพิ่มทุนชำระแล้วเป็น 1,126,821,820 บาท

  วันกำหนดการใช้สิทธิครั้งที่ 4 และ 5 ตรงกับวันที่ 28 กันยายน 2550 และ 28 ธันวาคม 2550
  ไม่มีผู้ยื่นใบสำคัญแสดงสิทธิเพื่อใช้สิทธิซื้อหุ้นสามัญ จึงทำให้ ณ วันที่ 31 ธันวาคม 2550
  มีทุนจดทะเบียน เรียกชำระแล้วเป็น 1,126,821,820 บาท
  และใบสำคัญแสดงสิทธิที่จะซื้อหุ้นสามัญที่ยังไม่ได้ใช้สิทธิจำนวน 325,769,120 หน่วย

  วันกำหนดการใช้สิทธิครั้งที่ 14 ตรงกับวันที่ 30 มีนาคม 2553
  มีผู้ยื่นใบสำคัญแสดงสิทธิเพื่อใช้สิทธิซื้อหุ้นสามัญจำนวน 150,000 หุ้น ราคาใช้สิทธิ 1 บาท ต่อ 1
  หุ้น เป็นเงินเพิ่มทุน 150,000 บาท บริษัทได้จดทะเบียนเพิ่มทุนชำระแล้วจาก 1,126,821,820
  บาทเป็น 1,126,971,820 บาท เมื่อวันที่ 5 เมษายน 2553

  วันกำหนดการใช้สิทธิครั้งที่ 15 ตรงกับวันที่ 30 มิถุนายน 2553
  มีผู้ยื่นใบสำคัญแสดงสิทธิเพื่อใช้สิทธิซื้อหุ้นสามัญ จำนวน 7,510,000 หุ้น ราคาใช้สิทธิ 1 บาท
  ต่อ 1 หุ้น เป็นเงินเพิ่มทุน 7,510,000 บาท บริษัทได้จดทะเบียนเพิ่มทุนชำระแล้วจาก
  1,126,971,820 บาท เป็น 1,134,481,820 บาท เมื่อวันที่ 12 กรกฎาคม 2553

  กำหนดการใช้สิทธิครั้งสุดท้ายในวันที่ 30 กันยายน 2553 ซึ่งได้ครบอายุการใช้สิทธิ (5ปี)
  มีผู้ยื่นใบสำคัญแสดงสิทธิเพื่อใช้สิทธิซื้อหุ้นสามัญจำนวน 315,573,710 หุ้น ราคาใช้สิทธิ 1 บาท
  ต่อ 1 หุ้น เป็นเงินเพิ่มทุน 315,573,710 บาท ทำให้การจดทะเบียนเพิ่มทุนชำระแล้วเป็น
  1,134,481,820 บาท เป็น 1,450,055,530 บาทเมื่อวันที่ 6 ตุลาคม 2553

  ปัจจุบัน บริษัทมีทุนจดทะเบียนชำระแล้วเพิ่มขึ้นเป็น 1,450,055,530 บาท
  เนื่องจากในระหว่างปี 2553 มีผู้ถือใบสำคัญแสดงสิทธิมาใช้สิทธิซื้อหุ้นสามัญของบริษัททั้งสิ้น
  323,233,710 บาท และใบสำคัญแสดงสิทธิที่ยังไม่ได้ใช้สิทธิอีกจำนวน 2,534,740 หน่วย
  ซึ่งใบสำคัญแสดงสิทธิดังกล่าวได้ครบกำหนดการใช้สิทธิ (5ปี) แล้วในวันที่ 30 กันยายน 2553

  เมื่อวันที่ 8 ธันวาคม 2553 ในการประชุมวิสามัญผู้ถือหุ้นครั้งที่ 1/2553
  มีมติให้ออกและจัดสรรใบสำคัญแสดงสิทธิที่จะซื้อหุ้นสามัญครั้งที่ 2 (NNCL-W2) ของบริษัทอายุ 5
  ปี จำนวน 725,027,765 หน่วย ให้แก่ผู้ถือหุ้นเดิมตามสัดส่วนโดยไม่คิดมูลค่า ในอัตรา 2
  หุ้นเดิม ต่อ 1 ใบสำคัญแสดงสิทธิ (เศษของหุ้นให้ปัดทิ้ง) โดยมีอัตราการใช้สิทธิ 1
  หน่วยใบสำคัญแสดงสิทธิ ต่อ 1 หุ้นสามัญ (ยกเว้นจะมีการปรับสิทธิตามข้อกำหนดสิทธิ)
  ราคาการใช้สิทธิหุ้นละ 1 บาท และมีมติให้การออกเสนอขายใบสำคัญแสดงสิทธิที่จะซื้อหุ้นสามัญ
  ครั้งที่ 1 (ESOP – W1) ของบริษัทอายุ 1 ปี จำนวน 72,000,000 หน่วยให้แก่กรรมการ
  และ/หรือพนักงานของบริษัทโดยไม่คิดมูลค่า และมีมติให้เพิ่มทุนจดทะเบียนอีก 797,027,765 หุ้น
  เพื่อรองรับการใช้สิทธิของใบสำคัญแสดงสิทธิดังกล่าว ทำให้ปัจจุบัน บริษัทมีทุนจดทะเบียนทั้งสิ้น
  2,247,083,295 บาท

  นอกจากนี้ ในช่วงที่ผ่านมา
  บริษัทได้พัฒนาโครงการและขยายพื้นที่ของโครงการเพิ่มขึ้นเพื่อให้สามารถรองรับการขยายตัวของโรงงานและชุมชนภายในโครงการที่เพิ่มขึ้นอยู่ตลอดเวลา
  โดยจัดซื้อที่ดินบริเวณรอบโครงการมาพัฒนาเพื่อขายอย่างต่อเนื่อง กล่าวคือ ในปี 2539
  บริษัทได้จัดซื้อที่ดินบริเวณตอนเหนือของโครงการจำนวน 208 ไร่
  เพื่อใช้เป็นสถานก่อสร้างบ่อบำบัดน้ำเสียแห่งใหม่ให้สามารถรองรับการบำบัดน้ำเสียภายในโครงการและพัฒนาเพื่อขาย
  และเมื่อต้นปี 2546 ได้จัดซื้อที่ดินบริเวณทางทิศตะวันตกเฉียงเหนือของโครงการจำนวนประมาณ
  137 ไร่ เพื่อใช้ในการพัฒนาเป็นเขตปลอดอากร (Free Zone - FZ)
  ทำให้ปัจจุบันโครงการเขตส่งเสริมอุตสาหกรรมนวนครมีพื้นที่โครงการทั้งสิ้นประมาณ 6,485 ไร่
  และพื้นที่ขายคงเหลือทั้งสิ้นประมาณ 512 ไร่
  (พื้นที่ขายคงเหลือทั้งหมดสามารถปรับเปลี่ยนเป็นเขตต่างๆ
  ได้ตามความต้องการของลูกค้าและความเหมาะสมของพื้นที่)
  โดยสามารถแบ่งพื้นที่ในโครงการทั้งหมดออกเป็น ดังนี้

-   เขตอุตสาหกรรมประมาณ 3,894 ไร่ หรือคิดเป็นร้อยละ 60 ของพื้นที่ทั้งหมด
    (ปัจจุบันมีโรงงานตั้งในพื้นที่กว่า 200 โรงงาน) มีพื้นที่ขายคงเหลือประมาณ 272-3-48 ไร่

-   เขตพาณิชยกรรม และที่อยู่อาศัยประมาณ 1,200 ไร่ หรือคิดเป็นร้อยละ 15 ของพื้นที่ทั้งหมด
    (ปัจจุบันมีผู้อยู่อาศัยในพื้นที่ประมาณ 5,000 ครัวเรือน) มีพื้นที่ขายคงเหลือประมาณ 145 ไร่

-   เขตปลอดอากร จำนวน 137 ไร่ มีพื้นที่ขายคงเหลือประมาณ 13-3-58 ไร่
    หรือคิดเป็นร้อยละ 4 ของพื้นที่ทั้งหมด

-   เขตระบบสาธารณูปโภคและพื้นที่สีเขียวประมาณ 1,000 ไร่ หรือคิดเป็นร้อยละ 16
    ของพื้นที่ทั้งหมด

  ในปี 2545
  บริษัทได้ขยายการลงทุนในเขตส่งเสริมอุตสาหกรรมแห่งใหม่ออกไปเพื่อเป็นช่องทางในการสร้างรายได้แหล่งใหม่
  และเป็นการสร้างทางเลือกให้กับนักลงทุนที่ตัดสินใจมาตั้งโรงงานในเขตส่งเสริมอุตสาหกรรมของบริษัทเพื่อจะได้รับสิทธิประโยชน์จากคณะกรรมการส่งเสริมการลงทุน
  (BOI) โดยบริษัทได้จัดซื้อที่ดินเพื่อลงทุนพัฒนาเป็นเขตอุตสาหกรรมแห่งใหม่ที่อำเภอสูงเนิน
  จังหวัดนครราชสีมา ภายใต้ชื่อโครงการ “เขตประกอบการอุตสาหกรรมนวนคร (นครราชสีมา)”
  ซึ่งพื้นที่ดังกล่าวตั้งอยู่ในเขตพื้นที่ 3 ที่ได้รับการส่งเสริมการลงทุนมากที่สุดจาก BOI นอกจากนี้
  พื้นที่ดังกล่าวยังเป็นพื้นที่ที่มีศักยภาพในการแข่งขันดี
  เนื่องจากเป็นศูนย์กลางการขนส่งภาคอีสานโดยมีความพร้อมด้านสาธารณูปโภคพื้นฐานต่างๆ เช่น
  ถนน ไฟฟ้า โทรศัพท์ (เคเบิ้ลใยแก้วนำแสง) ใกล้แหล่งแรงงาน และวัตถุดิบทางการเกษตร
  โดยมีพื้นที่โครงการเริ่มแรกทั้งสิ้นประมาณ 1,175 ไร่ ต่อมาในช่วงปี 2546 ถึง ปี 2548
  บริษัทได้ซื้อที่ดินเพิ่มขึ้นอีก 728 ไร่ ทำให้มีพื้นที่โครงการรวมประมาณ 1,903 ไร่
  และมีพื้นที่ขายจำนวนประมาณ 1,379 ไร่ แบ่งพื้นที่ในโครงการทั้งหมดออกเป็น ดังนี้

-   เขตอุตสาหกรรมประมาณ 1,263 ไร่ หรือคิดเป็นร้อยละ 66 ของพื้นที่ทั้งหมด

-   เขตพาณิชยกรรมประมาณ 116 ไร่ หรือคิดเป็นร้อยละ 6 ของพื้นที่ทั้งหมด

-   เขตระบบสาธารณูปโภคและพื้นที่สีเขียวประมาณ 524 ไร่ หรือคิดเป็นร้อยละ 28
    ของพื้นที่ทั้งหมด

  ในส่วนระบบสาธารณูปโภค ของเขตประกอบการอุตสาหกรรมนวนคร นครราชสีมา
  บริษัทได้ดำเนินการในระบบสาธารณูปโภคในเฟส 1
  แล้วเสร็จพร้อมทั้งบริการด้านสาธารณูปโภคให้กลุ่มผู้ประกอบการภายในโครงการมาโดยตลอด
  ในส่วนการพัฒนาระบบสาธารณูปโภคเฟส 2 และ 3
  จะเป็นไปตามแผนพัฒนาของบริษัทและความต้องการของลูกค้าเป็นหลัก

  การที่บริษัทได้ขยายการลงทุนเพิ่มมากขึ้น
  เนื่องจากบริษัทเล็งเห็นถึงแนวโน้มธุรกิจนิคมอุตสาหกรรมที่เริ่มฟื้นตัวดีขึ้นและมีโอกาสที่จะขยายตัวได้อีกมากในอนาคต
  ประกอบกับการพัฒนานิคมอุตสาหกรรมต้องใช้เวลาไม่ต่ำกว่า 3-5 ปี
  บริษัทจึงได้เร่งขยายการลงทุนทั้งภายในโครงการเดิมและโครงการใหม่เพื่อให้ทันกับความต้องการของตลาด
  ซึ่งทำให้บริษัทจำเป็นต้องจัดหาเงินทุนเพิ่มขึ้นเพื่อใช้พัฒนาโครงการและใช้เป็นเงินทุนหมุนเวียนภายในบริษัท
  บริษัทจึงได้ระดมเงินทุนจากตลาดหลักทรัพย์แห่งประเทศไทยซึ่งเป็นแหล่งระดมเงินทุนที่มีต้นทุนทางการเงินต่ำ
  จึงเสนอขายใบสำคัญแสดงสิทธิที่จะซื้อหุ้น NNCL-W2โดยคาดว่าจะได้รับเงินอีกจำนวน 797
  ล้านบาทภายใน 5 ปี

  2.2 ภาพรวมการประกอบธุรกิจของบริษัท บริษัทย่อย บริษัทร่วม และบริษัทที่เกี่ยวข้อง

  บริษัท นวนคร จำกัด (มหาชน)
  ดำเนินธุรกิจพัฒนาอสังหาริมทรัพย์ที่มุ่งเน้นการพัฒนาโครงการเขตส่งเสริมอุตสาหกรรม
  โดยเป็นบริษัทย่อยของบริษัท เอ็นอีพี อสังหาริมทรัพย์และอุตสาหกรรม จำกัด (มหาชน)
  ซึ่งประกอบธุรกิจผลิตและจำหน่ายบรรจุภัณฑ์ที่ผลิตจากปอและพลาสติก
  และปัจจุบันถือหุ้นอยู่ในบริษัทจำนวน 355,950,000 หุ้น คิดเป็นร้อยละ 24.55
  ของทุนจดทะเบียนชำระแล้ว ทั้งนี้
  ปัจจุบันบริษัทไม่มีเงินลงทุนในบริษัทย่อยและบริษัทร่วมแต่อย่างใด
  มีเพียงเงินลงทุนในบริษัทที่เกี่ยวข้องกันซึ่งส่วนใหญ่ดำเนินธุรกิจที่เกี่ยวเนื่องกับธุรกิจหรือสนับสนุนด้านการให้บริการแก่ผู้พักอาศัยและ
  ผู้ประกอบการภายในเขตส่งเสริมอุตสาหกรรมของบริษัท โดยมีรายละเอียดการดำเนินธุรกิจดังนี้

  บริษัท นวนคร อินเตอร์เนชั่นแนล การ์ด จำกัด

  ก่อตั้งในเดือนตุลาคม 2544
  ดำเนินธุรกิจด้านการรักษาความปลอดภัยภายในพื้นที่ของโครงการเขตส่งเสริมอุตสาหกรรมนวนคร
  ปัจจุบันมีทุนจดทะเบียนชำระแล้วจำนวน 6.3 ล้านบาท โดย ณ สิ้นปี 2545 บริษัทถือหุ้นอยู่ร้อยละ
  100.00 ของทุนจดทะเบียนชำระแล้ว แต่ในเดือนมีนาคม 2546
  บริษัทได้ตัดสินใจขายเงินลงทุนของบริษัท นวนคร อินเตอร์เนชั่นแนล การ์ด จำกัด จำนวน
  40,500 หุ้น หรือคิดเป็นร้อยละ 81.00
  ของทุนจดทะเบียนชำระแล้วให้แก่บุคคลภายนอกในขณะนั้น
  เนื่องจากบริษัทดังกล่าวมีผลประกอบการขาดทุนมาโดยตลอด
  อีกทั้งบริษัทไม่มีความชำนาญในการดำเนินธุรกิจดังกล่าวเพียงพอ
  ทำให้ปัจจุบันบริษัทคงเหลือการถือหุ้นในบริษัทดังกล่าวเพียงร้อยละ 15.08
  ของทุนจดทะเบียนชำระ แล้ว

  บริษัท ซูมิโช โกลบอลโลจิสติคส์ (ประเทศไทย) จำกัด (เดิม บริษัท นวนคร ดิสตริบิวชั่น
  เซ็นเตอร์ จำกัด)

  ก่อตั้งในปี 2532 เพื่อดำเนินธุรกิจด้านการให้บริการคลังสินค้าให้แก่บริษัทต่างๆ
  ที่ตั้งในพื้นที่โครงการเขตส่งเสริมอุตสาหกรรมนวนคร ปัจจุบันมีทุนจดทะเบียนชำระแล้วจำนวน
  180.00 ล้านบาท โดยบริษัทถือหุ้นอยู่ร้อยละ 1.71 ของทุนจดทะเบียนชำระแล้ว

  2.3 โครงสร้างรายได้

  โครงสร้างรายได้รวมของบริษัท นวนคร จำกัด (มหาชน) สำหรับปี 2550 – 2553
  สามารถแยกตามลักษณะการดำเนินงานได้ดังนี้

  หน่วย : ล้านบาท

+------------------------+-----+----+-----+----+-----+----+----+---+
| รายละเอียด              | ปี   |    | ปี   |    | ปี   |    | ปี  |   |
|                        | 2   |    | 2   |    | 2   |    | 25 |   |
|                        | 553 |    | 552 |    | 551 |    | 50 |   |
+------------------------+-----+----+-----+----+-----+----+----+---+
|                        | รา  | %  | รา  | %  | รา  | %  | ร  | % |
|                        | ยได้ |    | ยได้ |    | ยได้ |    | าย |   |
|                        |     |    |     |    |     |    | ได้ |   |
+------------------------+-----+----+-----+----+-----+----+----+---+
| รายได้จากการขายที่ดิน      | 521 | 4  | 56  | 9. | 186 | 2  | 64 | 5 |
|                        | .62 | 6. | .04 | 91 | .00 | 5. | 3. | 6 |
|                        |     | 83 |     |    |     | 26 | 36 | . |
|                        |     |    |     |    |     |    |    | 0 |
|                        |     |    |     |    |     |    |    | 3 |
+------------------------+-----+----+-----+----+-----+----+----+---+
| -                      | 220 | 1  | 32  | 5. | 130 | 1  | 42 | 3 |
| รายได้จา                | .41 | 9. | .18 | 69 | .63 | 7. | 5. | 7 |
| กการขายที่ดินโครงการนวนคร |     | 79 |     |    |     | 74 | 35 | . |
|                        |     |    |     |    |     |    |    | 0 |
| ปทุมธานี                 |     |    |     |    |     |    |    | 5 |
+------------------------+-----+----+-----+----+-----+----+----+---+
| -                      | 63  | 5. | 19  | 3. | 31  | 4. | -  | - |
| รายได้จ                 | .50 | 70 | .97 | 53 | .90 | 33 |    |   |
| ากการขายที่ดินเขตปลอดอากร |     |    |     |    |     |    |    |   |
+------------------------+-----+----+-----+----+-----+----+----+---+
| -                      | 73  | 6. | -   | -  | -   | -  | 14 | 1 |
| รายได้จา                | .11 | 56 |     |    |     |    | 2. | 2 |
| กการขายที่ดินเขตพรีเมี่ยมโซน |     |    |     |    |     |    | 73 | . |
|                        |     |    |     |    |     |    |    | 4 |
|                        |     |    |     |    |     |    |    | 3 |
+------------------------+-----+----+-----+----+-----+----+----+---+
| -                      | -   | -  | -   | -  | -   | -  | -  | - |
| ราย                    |     |    |     |    |     |    |    |   |
| ได้จากการขายที่ดินเขตอุตสาห |     |    |     |    |     |    |    |   |
| กรรมผู้ประกอบธุรกิจขนาดย่อม |     |    |     |    |     |    |    |   |
+------------------------+-----+----+-----+----+-----+----+----+---+
| -                      | 164 | 1  | 3   | 0. | 23  | 3. | 7  | 6 |
| รายได้จา                | .60 | 4. | .89 | 69 | .47 | 19 | 5. | . |
| กการขายที่ดินโครงการนวนคร |     | 78 |     |    |     |    | 27 | 6 |
| (โคราช)                |     |    |     |    |     |    |    | 5 |
+------------------------+-----+----+-----+----+-----+----+----+---+
| รายได้จากการให้บริการ     | 527 | 4  | 450 | 7  | 490 | 6  | 47 | 4 |
|                        | .78 | 7. | .77 | 9. | .37 | 6. | 9. | 1 |
|                        |     | 38 |     | 74 |     | 61 | 42 | . |
|                        |     |    |     |    |     |    |    | 7 |
|                        |     |    |     |    |     |    |    | 6 |
+------------------------+-----+----+-----+----+-----+----+----+---+
| รายได้จากค่าเช่า*         | 15  | 1. | 17  | 3. | 16  | 1  | 1  | 1 |
|                        | .82 | 42 | .11 | 03 | .24 | 6. | 4. | . |
|                        |     |    |     |    |     | 24 | 00 | 2 |
|                        |     |    |     |    |     |    |    | 2 |
+------------------------+-----+----+-----+----+-----+----+----+---+
| รายได้อื่น **             | 48  | 4. | 41  | 7. | 43  | 5. | 1  | 0 |
|                        | .73 | 37 | .36 | 32 | .62 | 92 | 1. | . |
|                        |     |    |     |    |     |    | 37 | 9 |
|                        |     |    |     |    |     |    |    | 9 |
+------------------------+-----+----+-----+----+-----+----+----+---+
| รายได้รวม               | 1,  | 10 | 562 | 10 | 736 | 10 | 1, | 1 |
|                        | 113 | 0. | .47 | 0. | .23 | 0. | 14 | 0 |
|                        | .95 | 00 |     | 00 |     | 00 | 8. | 0 |
|                        |     |    |     |    |     |    | 15 | . |
|                        |     |    |     |    |     |    |    | 0 |
|                        |     |    |     |    |     |    |    | 0 |
+------------------------+-----+----+-----+----+-----+----+----+---+

หมายเหตุ : รายได้หลักของบริษัท ประกอบด้วย รายได้จากการขายที่ดินเฉลี่ยประมาณร้อยละ 40
ของรายได้รวม รายได้จากการให้บริการเฉลี่ยประมาณร้อยละ 55 ของรายได้รวม
และรายได้อื่นเฉลี่ยอยู่ประมาณร้อยละ 5 ของรายได้รวม

* รายได้ค่าเช่า คือรายได้จากการให้เช่าที่ดินและสถานที่

** รายได้อื่น = ดอกเบี้ยรับ รายได้รับเงินปันผลจากบริษัทที่เกี่ยวข้อง
รายการขาดทุนจากการด้อยค่าฯ และรายได้อื่นๆ ปี 2553 บริษัทมีกำไรจากการขายหลักทรัพย์
26.54 ล้านบาท ดอกเบี้ยรับ 0.91 ล้านบาท

  นโยบายการรับรู้รายได้

-   รายได้จากการขายที่ดิน รับรู้ตามวิธีเงินค่างวดที่ถึงกำหนดชำระ
    ภายใต้เงื่อนไขเมื่อได้มีการทำสัญญาจะซื้อจะขายและได้รับเงินชำระขั้นต้นร้อยละ 20
    ของมูลค่าขายและมีงานพัฒนาเบื้องต้นแล้วไม่น้อยกว่าร้อยละ 10 ของงานก่อสร้าง

-   รายได้จากการให้บริการ
    จะรับรู้เป็นรายได้เมื่อได้ให้บริการเสร็จสิ้นแล้วโดยไม่รวมภาษีมูลค่าเพิ่ม

  อนึ่ง ในช่วงระยะเวลา 3 ปีที่ผ่านมา บริษัทมีรายได้จากการขายที่ดินไม่แน่นอน
  เนื่องจากถ้าในปีใดที่บริษัทสามารถขายที่ดินเป็นแปลงใหญ่หรือในปีที่มีการรับชำระเงินค่าที่ดินตามสัญญาการขายที่ดินจำนวนมากก็จะทำให้ปีนั้นมีการรับรู้รายได้จากการขายที่ดินเพิ่มสูงขึ้นกว่าปกติ
  นอกจากนี้
  ในการตัดสินใจจัดซื้อที่ดินเพื่อก่อสร้างโรงงานของนักลงทุนส่วนใหญ่จะใช้ระยะเวลานานเนื่องจากการลงทุนในแต่ละครั้งจะใช้เงินลงทุนเป็นจำนวนมาก
  บริษัทจึงไม่สามารถคาดการณ์หรือประมาณการรายได้จากการขายที่ดินที่จะเกิดขึ้นในอนาคตได้
  และอาจเป็นปัจจัยที่ส่งผลกระทบต่อผลการดำเนินงานของบริษัทได้ กล่าวคือ
  ถ้าในปีใดบริษัทมีการรับรู้รายได้จากการขายที่ดินสูงบริษัทก็จะมีกำไรจากการดำเนินงานเป็นจำนวนมาก
  แต่ในกรณีกลับกันถ้าปีใดบริษัทมีการรับรู้รายได้จากการขายที่ดินต่ำก็จะส่งผลให้บริษัทมีกำไรลดลงตามไปด้วย
  แต่อย่างไรก็ตาม
  บริษัทได้เร่งปรับปรุงทีมงานขายของบริษัทให้มีประสิทธิภาพในการทำการตลาดมากยิ่งขึ้น
  รวมทั้งบริษัทได้กำหนดให้ฝ่ายการตลาดจัดทำประมาณการรายได้และเป้าหมายในการขายที่ดินในแต่ละปี
  ซึ่งในกรณีที่สามารถทำได้ตามเป้าหมายที่กำหนดไว้บริษัทจะจ่ายคอมมิชชั่นในอัตราพิเศษเพื่อเป็นการจูงใจในการทำงานของฝ่ายขายให้มากขึ้น
  อีกทั้งในอนาคตบริษัทจะมีแหล่งรายได้ใหม่จากการขายที่ดินในโครงการเขตประกอบการอุตสาหกรรมนวนคร
  (นครราชสีมา) ซึ่งจากเหตุผลต่างๆ
  ดังกล่าวอาจจะช่วยลดความไม่แน่นอนของรายได้จากการขายที่ดินของบริษัทได้บางส่วน

  ทั้งนี้ บริษัทคาดว่าจะมีการรับรู้รายได้จากการขายที่ดินในปี 2554
  ที่ได้ตกลงทำสัญญาซื้อขายที่ดินเสร็จ

เรียบร้อยแล้ว ณ 31 ธันวาคม 2553 ดังนี้

  หน่วย : ล้านบาท

+--------------------------------+----------------+---------+----------+
| รายชื่อลูกค้า                      | พื้นที่            | รา      | ว        |
|                                |                | ยรับที่บริษ | ันที่ทำสัญญา |
|                                |                | ัทจะได้รับ |          |
+--------------------------------+----------------+---------+----------+
| บริษัท ชินเอ ไฮเทค จำกัด           | โครงการนวนคร   | 10.68   | มิถุนายน   |
|                                | (โคราช)        |         | 2553     |
| CANNON HI-TECH (THAILAND) CO., |                | 51.76   |          |
| LTD.                           | โครงการนวนคร   |         | ตุลาคม    |
|                                | (โคราช)        | 59.59   | 2553     |
| บริษัท ซัม ไฮเทคส์ จำกัด            |                |         |          |
|                                | เขตพรีเมี่ยมโซน   | 21.41   | พฤศจิกายน |
| บริษัท เอ.แอล.เอ็ม.ที (ประเทศไทย)  |                |         | 2553     |
| จำกัด                           | โครงการนวนคร   | 3.83    |          |
|                                | (โคราช)        |         | พฤศจิกายน |
| บริษัท นาคากาวา ซังเกียว (ไทยแลนด์) |                | 25.00   | 2553     |
| จำกัด                           | โครงการนวนคร   |         |          |
|                                | (โคราช)        |         | ธันวาคม   |
| บริษัท เฉียน จั่น ซิน อินดัสเตรียล      |                |         | 2553     |
| (ประเทศไทย) จำกัด               | เข             |         |          |
|                                | ตอุตสาหกรรมทั่วไป |         | ธันวาคม   |
|                                |                |         | 2553     |
+--------------------------------+----------------+---------+----------+
| รวมรายรับที่จะได้รับจากการขายที่ดินในปี |                | 172.27  |          |
| 2554                           |                |         |          |
+--------------------------------+----------------+---------+----------+

4.  การส่งเสริม และใส่ใจคุณภาพสังคม

  การจัดทำบ่อพักน้ำทิ้ง บริษัท นวนคร จำกัด (มหาชน)
  ได้ใส่ใจและตระหนักถึงปัญหาผลกระทบต่อสิ่งแวดล้อมจึงได้ดำเนินการสร้างบ่อพักน้ำ
  (Polishing Pond) สำหรับรองรับน้ำทิ้งที่ผ่านการบำบัดจากระบบบำบัดน้ำเสียส่วนกลาง
  เพื่อทำการปรับสภาพน้ำทิ้งขั้นสุดท้ายก่อนระบายลงสู่แหล่งน้ำสาธารณะภายนอก
  โดยอาศัยกระบวนการตามธรรมชาติ

  “แรงงานร่วมใจต้านไข้หวัดใหญ่ 2009” สำนักงานแรงงานจังหวัดปทุมธานีร่วมกับ บริษัท นวนคร
  จำกัด (มหาชน) จัดโครงการแรงงานร่วมใจต้านไข้หวัดใหญ่ 2009
  เพื่อเป็นการเฝ้าระวังการแพร่ระบาดของไข้หวัดใหญ่ 2009 เมื่อวันที่ 15 มกราคม 2553 ณ
  ศูนย์การค้าไพรเวซี่ มอลล์ ใจกลางเขตส่งเสริมอุตสาหกรรมนวนคร ปทุมธานี
  โดยได้รับเกียรติจาก รองผู้ว่าราชการจังหวัดปทุมธานี นายเลอเกียรติ แก้วศรีจันทร์
  เป็นประธานในงาน กิจกรรมในงานประกอบด้วยการออกกำลังกาย
  และปล่อยริ้วขบวนคาราวานรณรงค์ไปยังสถานประกอบการต่างๆ
  ภายในเขตส่งเสริมอุตสาหกรรมนวนคร ปทุมธานี

  โครงการนวนคร นครราชสีมา มีกิจกรรมด้านสิ่งแวดล้อม โดยจัดทำระบบ ISO 14001 : 2004
  ได้รับการรับรองจากสถาบันรับรองมาตรฐานไอเอสโอ (สรอ.) เมื่อวันที่ 12 พฤศจิกายน 2553
  และมีการติดตามความคืบหน้าในการดูแลสิ่งแวดล้อมอย่างเป็นระบบและสม่ำเสมอ

  การติดตั้งกล้องวงจรปิด (CCTV) ภายในโครงการนวนคร ปทุมธานี
  เพื่อดูแลความปลอดภัยในชีวิตและทรัพย์สินของสังคมส่วนรวม
  ตลอดจนมีการตรวจตราจากเจ้าหน้าที่รักษาความปลอดภัยอย่างเคร่งครัด

  สหภาพแรงงานนิเด็ค โคปาล ได้เข้ามาใช้สถานที่ โครงการ เดอะ นวไพรเวซี่
  ให้ความรู้ด้านกฎหมายแรงงานแก่ประชาชนผู้ใช้แรงงานภายใน โครงการนวนคร ปทุมธานี
  เกี่ยวกับสิทธิประโยชน์ที่แรงงานควรได้รับ และไม่ถูกเอารัดเอาเปรียบจากนายจ้าง

  “บริษัท นวนคร จำกัด (มหาชน) ได้จัดอบรม การใช้มาตรฐานการบัญชีไทยที่สอดคล้องกับ
  IFRS” ในวันที่ 18 มิถุนายน 2553 ส่วนฝึกอบรม ฝ่ายทรัพยากรบุคคลและธุรการ บริษัท นวนคร
  จำกัด (มหาชน) ได้จัดให้มีการอบรมเรื่อง การใช้มาตรฐานการบัญชีไทยที่สอดคล้องกับ IFRS
  (International Financial Reporting Standard)
  ให้กับบุคคลากรที่เกี่ยวข้องและได้เชิญสถานประกอบการในเขตส่งเสริมอุตสาหกรรมนวนครเข้าร่วมรับฟังการบรรยายและการอบรมครั้งนี้
  โดยได้รับความรู้จากเจ้าหน้าที่ของ บริษัท เคพีเอ็มจี ภูมิไชย สอบบัญชี จำกัด

  “เดอะ นวไพรเวซี่ ร่วมใจ ประชาชนชาวไทย ทำความดีบริจาคโลหิต ถวายพ่อของแผ่นดิน”
  วันที่ 19 กรกฎาคม 2553 โครงการ เดอะ นวไพรเวซี่ ได้รับความร่วมมือจากสภากาชาดไทย
  จัดกิจกรรมสาธารณกุศลขึ้นเพื่อถวายเป็นพระราชกุศลแด่พระบาทสมเด็จพระเจ้าอยู่หัว
  ซึ่งได้รับความสนใจจากบุคลากรภายในและภายนอก บริษัท นวนคร จำกัด (มหาชน)
  เป็นอย่างมาก

  “โครงการช่วยเหลือผู้ประสบภัยน้ำท่วม” บริษัท นวนคร จำกัด (มหาชน)
  ร่วมเป็นอีกหนึ่งกำลังใจช่วยเหลือผู้ประสบภัยน้ำท่วมโดยนำสิ่งของอุปโภค บริโภค จำนวนกว่า
  1,000 ชุด
  ไปมอบให้กับผู้ที่ได้รับความเดือดร้อนในพื้นที่บริเวณโดยรอบเขตส่งเสริมอุตสาหกรรมนวนคร
  ปทุมธานี เช่น ชุมชนคลองประปา, ชุมชนวัดสองพี่น้อง, เชียงรากน้อย,
  ชุมชนวัดพืชนิมิตและบริเวณใกล้เคียง